[bookmark: _GoBack]Z A P I S N I K
sa 28. sjednice Vijeća Gradske četvrti Peščenica - Žitnjak 
održane 21. rujna 2023. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Lorena Sajković, Ljiljana Ivanac, Zvonko Dumančić, Dragan Vučić, Marko Korošec , Zdravko Čabraja, Ramiza Memedi, Renata Vojnović, Gloria Glibo, Ivana Atlija, Darko Stošić, Đurđica Radaković Groš, Antonija Komazlić, Ana Miloš, Marko Jelenčić


Odsutni članovi Vijeća:
Marijan Ćužić, Mario Sobočan

Ostali prisutni:
Manuela Riter, vlasnica obrta za zabavne igre Riter Zagreb

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 17 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 27. sjednice Vijeća GČ.
Bez rasprave, Vijeće, jednoglasno, usvaja zapisnik 27. sjednice. 

Predsjednik Vijeća predlaže usvajanje bez izmjena i dopuna dnevnog reda onako kako je navedeno u Pozivu.
Sukladno predloženom, predsjednik, daje prijedlog dnevnog reda na glasanje te se utvrđuje da je jednoglasno donesen sljedeći



DNEVNI RED



1. Davanje mišljenja o postavljanju pokretne naprave - luna parka na površinu javne namjene na lokaciji Kozari Bok - Kanalski put, sjeverno od sportskih i dječjih igrališta


2. Prometna situacija na području Mjesnog odbora Žitnjak


3. Prijedlozi zaključaka o davanju mišljenja o zakupima i mogućnosti raspolaganja zemljištima na području GČ Peščenica - Žitnjak


4. Prijedlozi zaključaka o rješavanju aktualne komunalne problematike na području GČ


5. Izvješća, pitanja i prijedlozi





Ad 1. Davanje mišljenja o postavljanju pokretne naprave - luna parka na površinu javne namjene na lokaciji Kozari Bok - Kanalski put, sjeverno od sportskih i dječjih igrališta

Predsjednik vijećnicima predstavlja gospođu Manuelu Riter, vlasnicu obrta koja je podnijela zahtjev za postavom luna parka na području MO Kozari Bok koja se sukladno Poslovniku najavila te izrazila želju za sudjelovanjem na sjednici.
Gđa. Riter obraća se Vijeću sa zamolbom za davanje pozitivnog mišljenja na zahtjev te navodi kako u svojoj dugogodišnjoj praksi (preko 30 godina) njezina obitelj nikada nije imala problem sa dobivanjem dozvole, no ove se godine suočavaju sa niz problema u pokušaju dobivanja pozitivnog mišljenja te navodi nemogućnost dogovora i komunikacije s predstavnicima nadležnog Mjesnog odbora (MO). U nastavku obrazlaže i opovrgava sve eventualne probleme koji bi nastali kao posljedica postavljanja luna parka na predmetnoj lokaciji, a koje je MO naveo u svom prethodno donesenom zaključku.
Po završetku izlaganja predsjednik otvara raspravu u kojoj sudjeluju vijećnici Komazlić, Atlija, Radaković Groš, Čabraja, Stošić, Dumančić i Ivanac koji gđi. Riter postavljaju niz upita nakon čega se dolazi do konstatacije kako trenutno nema objektivne prepreke za davanje pozitivnog mišljenja na zahtjev.
Predsjednik prijedlog zaključka sa definiranim datumom korištenja javne površine koji je navela Gđa. Riter daje na glasanje, nakon čega Vijeće sa 14 glasova ZA i 2 glasa SUZDRŽAN donosi 
Z a k l j u č a k
[bookmark: _Hlk144208482][bookmark: _Hlk99030787]o davanju mišljenja o postavi luna parka na površinu javne namjene  
na lokaciji  Kozari Bok – Kanalski put (sjeverno od sportskih i dječjih igrališta)


1. Vijeće Gradske četvrti Peščenica-Žitnjak suglasno je s postavom luna parka, vlasnice obrta za zabavne igre „Riter“ Zagreb, Manuele Riter, na površinu javne namjene (dio  k.č. 868 k.o. Žitnjak)  na lokaciji  Kozari Bok – Kanalski put (sjeverno od sportskih i dječjih igrališta), u periodu od 6. do 29. listopada 2023. godine, uz uvjet da su prethodno pribavljene sve potrebne suglasnosti nadležnih tijela, da se rad luna parka odvija sukladno propisima kojima se uređuje rad zabavnih parkova te da uslijed rada ne dolazi do narušavanja javnog reda i mira. 
2. Vijeće posebno naglašava da je vlasnik luna parka dužan nakon korištenja zelenu površinu vratiti u prvobitno stanje. 
3. Vijeće traži Policijsku upravu zagrebačku,  IV. policijsku postaju, da pojača ophodnje djelatnika policije na području oko zabavnog parka kako bi se spriječila moguća narušavanja javnog reda i mira. 
4. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove te Policijskoj upravi zagrebačkoj, IV. policijskoj postaji.


Ad 2.	Prometna situacija na području Mjesnog odbora Žitnjak
Osvrćući se na tragičan događaj koji se nedavno dogodio na području MO Žitnjak, predsjednik uvodno pojašnjava kako je Grad Zagreb već pokrenuo aktivnosti koje će dovesti do poboljšanja prometne situacije na tom području, no Vijeće Gradske četvrti Peščenica – Žitnjak također ima odgovornost i potrebu donošenja zaključka o nužnosti jače policijske ophodnje i donošenja sveobuhvatnog prometnog rješenja koje će uzeti u obzir sve prethodno donesene zaključke, a po izvršenoj analizi nadležnih tijela VGČ će u trenutku donošenja prioriteta Plana komunalnih aktivnosti po potrebi uključiti projektiranje i izgradnju nogostupa tamo gdje će to biti moguće ovisno o imovinsko-pravnim mogućnostima.
Predsjednik otvara raspravu u kojoj sudjeluju vijećnici Čabraja, Ivanac, Dumančić, Atlija i Vučić. Vijećnik Čabraja ističe kako je veliki dio odgovornosti na pojedincima-vozačima koji se sustavno ne pridržavaju prometnih pravila, ostali se vijećnici slažu s navedenim. 
Predsjednik prijedlog zaključka daje na glasanje nakon čega Vijeće,  jednoglasno, bez rasprave donosi
Z A K L J U Č A K
o prometnoj problematici na području MO Žitnjak
1. U okolnostima tragične  prometne nesreće sa smrtnom posljedicom koja se nedavno dogodila na području MO Žitnjak, Vijeće Gradske četvrti traži da nadležna gradska tijela u suradnji s Policijskom upravom zagrebačkom, Službom za sigurnost cestovnog prometa, u okviru svojih nadležnosti izvrše analizu odvijanja prometa najfrekventnijim prometnicama u naselju Žitnjak (III. Struge, Žitnjak Martinci, Ulica Žitnjak) i predlože tehničko – regulativna rješenja u području cestovnog, biciklističkog i pješačkog prometa te druge mjere koje će omogućiti sigurnije odvijanje prometa i dodatno zaštititi pješake u prometu. 
2. Vijeće predlaže prometnoj policiji da pojača policijske ophodnje i nadzor nad odvijanjem prometa navedenim najfrekventnijim,  kao i okolnim ulicama na području MO Žitnjak te da Ministarstvo unutarnjih poslova u okviru postupka nabave novih dodatnih fiksnih mjernih uređaja za nadzor brzine kretanja vozila, koji je u tijeku i financiran je sredstvima  Nacionalnog plana sigurnosti cestovnog prometa, u popis lokacija za postavu uređaja prioritetno uvrsti ulice s područja MO Žitnjak u kojima je sigurnost odvijanja prometa najugroženija (III. Struge, Žitnjak Martinci, Ulica Žitnjak).
3. Vijeće Gradske četvrti podržava zaključke o prometnoj problematici koje je Vijeće MO Žitnjak donijelo na 26. sjednici, 14. srpnja 2023. na osnovi peticije građana te sukladno prijedlozima traži da se isti razmotre od strane nadležnih gradskih tijela u izradi prometnog rješenja za predmetno područje (duž ulice Žitnjak Martinci, na dionici od raskrižja Žitnjak Kovačići – Žitnjak Bogdani do raskrižja s Ulicom Žitnjak – Žitnjak Kovačići).
4. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet te Policijskoj upravi zagrebačkoj, Sektoru za javni red i sigurnost, Službi prometne policije.  


Ad 3. 	Prijedlozi zaključaka o davanju mišljenja o zakupima i mogućnosti raspolaganja zemljištima na području GČ Peščenica – Žitnjak
Predsjednik uvodno obrazlaže prijedlog zaključaka kojim se podržava zaključak MO Peščenica koji je svoje pozitivno mišljenje uvjetovao uređenjem okoliša kako je u prijedlogu navedeno te prijedloge daje na glasanje.
Vijeće, bez rasprave, jednoglasno donosi

Z A K L J U Č A K
[bookmark: _Hlk130293187]o davanju mišljenja o mogućnosti raspolaganja građevinskim zemljištem na građevinskoj čestici koja se predlaže formirati od cijelih k.č. 392, 393,394 i 396 sve k.o. Peščenica i od dijelova k.č. 391, 395 i 397 sve k.o. Peščenica, u svrhu ishođenja lokacijske dozvole za građenje stambeno poslovne građevine

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Peščenica KL:024-08/23-003/1377; URBROJ:251-13-11-11/003-23-4, kojim je doneseno mišljenje o zahtjevu firme Sangrad d.o.o. – Zagreb i Gradskog ureda za upravljanje imovinom Grada KL: 940-01/23-003/43; URBROJ:251-11-33 -1/003-23-5, 16, 19 o mogućnosti raspolaganja građevinskim zemljištem na novoformiranoj građevinskoj čestici k.č.br. 394 k.o. Peščenica koja se predlaže formirati od cijelih k.č. 392, 393,394 i 396 sve k.o. Peščenica i od dijelova k.č. 391, 395 i 397 sve k.o. Peščenica.   
1. Vijeće podržava mišljenje Vijeća MO Peščenica te daje uvjetnu suglasnost za raspolaganje građevinskim zemljištem u svrhu gradnje stambeno poslovne građevine na navedenim česticama uz obvezu da se, sukladno sastanku s predstavnikom investitora na sjednici Vijeća MO Peščenica, ispoštuju sljedeći uvjeti: 
· potrebno je izvršiti rekonstrukciju i produljenje Trpinjske ulice uključujući i nogostup i sadnju drvoreda od Ulice Svetice do ulaza u planiranu stambenu zgradu po važećem UPU Svetice, a o trošku investitora, neovisno u komunalnom doprinosu koji investitor uplaćuje;
· potrebno je osigurati da 20% zelene površine, koja na čestici mora biti osigurana, ne budu ograđeni vrtovi prizemnih stanova već javne zelene površine slobodne za korištenje svim stanovnicima, bez vremenskog ograničenja;
· potrebno je osigurati da putevi i prolazi oko i kroz buduću stambeno poslovnu zgradu koji su planirani projektom, budu javni i otvoreni, bez vremenskog ograničenja za sve.
1. Zaključak s obrazloženjem Vijeća MO Peščenica prilog je ovom Zaključku. 
1. Ovaj zaključak dostavit će se Gradskom uredu za upravljanje imovinom i stanovanje. 

Z A K L J U Č A K
o davanju mišljenja o zakupu neizgrađenog građevinskog
zemljišta oznake dio k.č. br. 1486/8  k.o. Žitnjak

1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Kozari Putevi KL.:024-08/23-003/1738; URBROJ:251-13-11-11/004-23-3, kojim je doneseno mišljenje o zahtjevu Nikole Mlinara za zakup neizgrađenog građevinskog zemljišta oznake k.č.br. 1486/8 k.o. Žitnjak na traženje Gradskog ureda za upravljanje imovinom Grada KL: 940-01/23-002/13; URBROJ:251-11-33-2/009-23-6, s pojašnjenjem točne namjene zakupa ovog prostora. 
2. Vijeće podržava Zaključak Vijeća MO Kozari Putevi te također nije suglasno s davanjem u zakup navedenog zemljišta uvažavajući mišljenje Vijeća MO Kozari Putevi kako nije suglasno s davanjem u zakup zemljišta za potrebe parkirališta. 
3. Zaključak Vijeća MO Kozari Putevi prilog je ovom zaključku. 
4. Ovaj zaključak dostavit će se Gradskom uredu za upravljanje imovinom i stanovanje. 


Ad 4.	Prijedlozi zaključaka o rješavanju aktualne komunalne problematike na području GČ
Predsjednik prijedloge zaključaka daje na glasanje nakon čega Vijeće, bez rasprave, jednoglasno donosi

Z A K L J U Č A K
o prijedlogu postave uspornika prometa


1. Vijeće Gradske četvrti Peščenica – Žitnjak razmotrilo i podržava Zaključak Vijeća Mjesnog odbora Borongaj Lugovi KL:024-08/23-003/1523; URBROJ:251-13-11-11/002-23-6 donesen na 28. sjednici te predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi uspornika prometa na Borongajskoj cesti na prilazu raskrižju s Getaldićevom ulicom u oba smjera;
· izvijesti Vijeće o učinjenom.  

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet. 


Z A K L J U Č A K
[bookmark: _Hlk129851635]o prijedlogu za pojačanu policijsku ophodnju područja MO Donje Svetice


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Donje Svetice, KLASA:024-08/23-003/1502; URBR:251-13-11-11/002-23-7, donesen na 27. sjednici Vijeća te predlaže službi nadležnoj za nadzor i održavanje javnog reda i mira da 
· pojača ophodnju djelatnika policije na čitavom području Mjesnog odbora Donje Svetice zbog sve većeg broja prekršajnih i drugih oblika nedopuštenih aktivnosti koje se događaju na ovom području.

2. Ovaj zaključak dostavit će se PU zagrebačkoj, IV. policijskoj postaji. 

Z A K LJ U Č A K
o prijedlogu za uklanjanje spremnika za odvojeno prikupljanje otpada 
– zelenog otoka kod Doma za starije i nemoćne Peščenica


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Donje Svetice KLASA:024-08/23-003/1502; URBR:251-13-11-11/008-23-6 donesen na 27. sjednici te predlaže službi odgovornoj za organizaciju prikupljanja i odvoza otpada u Gradu Zagrebu da 

· izvrši uklanjanje spremnika za odvojeno prikupljanje otpada tzv. zelenog otoka smještenog kod ograde sa stražnje strane Doma za starije i nemoćne Peščenica, Donje Svetice 89,  jer korisnici u obiteljskim kućama i zgradama  imaju svoje spremnike pa se postojeći zeleni otok pokazao suvišnim; 
· izvijesti Vijeće o učinjenom.

2. Ovaj zaključak dostavit će se Zagrebačkom holdingu d.o.o., Podružnici Čistoća.

Z A K L J U Č A K
o prijedlogu izgradnje pješačke staze do tramvajske postaje Ferenščica


1. Vijeće Gradske četvrti Peščenica – Žitnjak razmotrilo je i smatra opravdanim prijedlog naveden u Zaključku Vijeća Mjesnog odbora Ferenščica KL.:024-08/23-003/1582; URBROJ:251-13-11-11/003-23-5, donesenom na 28. sjednici te predlaže nadležnom gradskom uredu da  
· u svoje planove i programe uvrsti izgradnju pješačke staze na potezu od pješačkog prijelaza na Ulici grada Vukovara do tramvajske postaje Ferenščica kako bi se smanjilo korištenje oštećenog tramvajskog mosta preko potoka Bliznec od strane pješaka.
2. Izgradnja pješačke staze uvrstit će se u popis komunalnih potreba za područje MO Ferenščica. 
3. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove. 

Z A K LJ U Č A K
o prijedlogu za postavu uređaja za video nadzor nepropisnog odlaganja otpada 
u Ivekovićevoj ulici


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica KLASA:024-08/23-003/1582; URBR:251-13-11-11/003-23-3 donesen na 28. sjednici te predlaže nadležnim gradskim službama 

· da razmotre mogućnost postave uređaja za video nadzor nelegalnog odlaganja otpada u Ivekovićevoj ulici;
· da povećaju nadzor djelatnika komunalnog redarstva na ovom području zbog sve učestalijeg nepropisnog odlaganja otpada;
· izvijeste Vijeće o učinjenom.

2. Ovaj Zaključak dostavit će se Zagrebačkom holdingu d.o.o., Podružnici Čistoća,  Gradskom uredu za obnovu, izgradnju, prostorno uređenje, graditeljstvo i komunalne poslove te Odjelu komunalnog redarstva, IV. Područnom odsjeku Peščenica

Z A K L J U Č A K
o prijedlogu za omogućavanje korištenja zemljišta u vlasništvu RH na k.č.br. 5573/1 k.o. Resnik Novi u svrhu hortikulturnog uređivanja i opremanja parkovnom opremom

1. Vijeće Gradske četvrti Peščenica – Žitnjak je razmotrilo i podržava Zaključak Vijeća Mjesnog odbora Ivanja Reka KL.:024-08/23-003/1555; URBROJ:251-13-11-11/003-23-3, donesen na 29. sjednici, kojim je pokrenuta inicijativa da se omogući korištenje zemljišta u vlasništvu RH na k.č. br. 5573/1 k.o. Resnik Novi u svrhu hortikulturnog uređivanja i opremanja parkovnom opremom.   
2. Predlaže se Gradskom uredu za mjesnu samoupravu, promet, civilnu zaštitu i sigurnost da pokrene postupak postizanja dogovora i dobivanja suglasnosti Ministarstva prostornog uređenja, graditeljstva i državne imovine za korištenje zemljišta u vlasništvu RH od strane mjesne samouprave u svrhu uređivanja dijela neuređenog zemljišta između Crkve i OŠ Ivanja Reka. 
3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost  i Ministarstvu prostornog uređenja, graditeljstva i državne imovine.




Z A K L J U Č A K
o prijedlogu za omogućavanje korištenja zemljišta u vlasništvu RH na k.č.br. 5573/1 k.o. Resnik Novi u svrhu hortikulturnog uređivanja i opremanja parkovnom opremom

1. Vijeće Gradske četvrti Peščenica – Žitnjak je razmotrilo i podržava Zaključak Vijeća Mjesnog odbora Ivanja Reka KL.:024-08/23-003/1555; URBROJ:251-13-11-11/003-23-3, donesen na 29. sjednici, kojim je pokrenuta inicijativa da se omogući korištenje zemljišta u vlasništvu RH na k.č. br. 5573/1 k.o. Resnik Novi u svrhu hortikulturnog uređivanja i opremanja parkovnom opremom.   
2. Predlaže se Gradskom uredu za mjesnu samoupravu, promet, civilnu zaštitu i sigurnost da pokrene postupak postizanja dogovora i dobivanja suglasnosti Ministarstva prostornog uređenja, graditeljstva i državne imovine za korištenje zemljišta u vlasništvu RH od strane mjesne samouprave u svrhu uređivanja dijela neuređenog zemljišta između Crkve i OŠ Ivanja Reka. 
3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost  i Ministarstvu prostornog uređenja, graditeljstva i državne imovine.

Z A K L J U Č A K
o prijedlogu rješavanja biciklističkog i pješačkog kretanja 
u zoni šetnice na lokaciji Heinzelova 47B


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KL.:024-08/23-003/1580; URBROJ:251-13-11-11/003-23-5, donesen na 29. sjednici te predlaže nadležnom gradskom uredu da u cilju konačnog rješavanja problema ugroženosti pješaka prilikom korištenja šetnice kod Heinzelove 47B:
· izvrši očevid i izradi analizu u području odvijanja biciklističkog i pješačkog prometa u zoni šetnice te predloži potrebna regulativna rješenja i odredi druge mjere koje će dodatno zaštititi pješake na ovom području;
· izvijesti Vijeće o poduzetom.  
2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet. 

Z A K L J U Č A K
o prijedlogu za utvrđivanje imovinsko – pravnog statusa k.č. 249/1 k.o. Peščenica 
(bivši hangari HPT)


1. Vijeće Gradske četvrti Peščenica – Žitnjak razmotrilo je prijedlog iz Zaključka Vijeća Mjesnog odbora Peščenica, KL.:024-08/23-003/1377; URBROJ:251-13-11-11/002-23-8, donesenog na 28. sjednici te predlaže nadležnom gradskom uredu da 
· se očituje o imovinsko – pravnom statusu k.č. 249/1 k.o. Peščenica (bivši hangari HPT) u svrhu rješavanja problema zapuštenog okoliša koji predstavlja ugrozu za stanovnike; 
· izvijesti Vijeće o poduzetom.  
2. Ovaj zaključak dostavit će se Gradskom uredu za upravljanje imovinom i stanovanje.

Z A K L J U Č A K
o prijedlogu uvođenja zone naplate parkiranja 


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KL.:024-08/23-003/1580; URBROJ:251-13-11-11/003-23-9, donesen na 29. sjednici te predlaže nadležnim gradskim tijelima da u okviru svog djelokruga rada pokrenu postupak da se 
· iscrtano parkiralište kod zgrade Alfa stan u Ulici Ognjena Štrige od kbr. 5 do 15 uvrsti u zonu naplate parkiranja; 
· izvijesti Vijeće o poduzetom.  

2. Ovaj zaključak dostavit će se Zagrebačkom holdingu d.o.o., Podružnici Zagrebparking i Gradskom uredu za mjesnu samoupravu, promet, civilnu zaštitu i sigurnost, Sektoru za promet. 

Z A K L J U Č A K
o prijedlogu za postavu prometnih ogledala


1. Vijeće Gradske četvrti Peščenica – Žitnjak razmotrilo je i smatra opravdanim prijedloge iz zaključaka Vijeća Mjesnog odbora Petruševec donesenih na 27. i 28. sjednici te predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi prometnih ogledala na sljedećim lokacijama na području MO Petruševec: 
· u ulici I. Petruševec IV. odvojak kako bi se omogućio siguran izlazak iz sporednog dijela ulice (ogranka) na glavni dio ulice (nasuprot brojeva 61 i 89) – ( vraćanje uklonjenog ogledala);
· u ulici I. Petruševec IV. odvojak kako bi se omogućio siguran izlazak iz sporednog dijela ulice (ogranka) na glavni dio ulice (nasuprot brojeva 49 i 59), prema grafičkoj skici u prilogu. 
· izvijesti Vijeće o učinjenom.  

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet. 

Z A K LJ U Č A K
o prijedlogu izgradnje dodatnog kolnog traka – desnog skretača 
iz Servisne ceste na Čulinečku cestu


1. Vijeće Gradske četvrti Peščenica-Žitnjak razmotrilo je i podržava prijedlog i obrazloženje iz Zaključka Vijeća Mjesnog odbora Resnik KLASA:024-08/23-003/1513; URBR:251-13-11-11/006-23-5 donesenog na 28. sjednici te predlaže nadležnom gradskom uredu da 

· izvrši očevid i provede analizu odvijanja prometa Servisnom cestom  u zoni  T-raskrižja odn. spajanja Servisne ceste s  Čulinečkom ulicom u vrijeme vršnih prometnih opterećenja (jutarnjim i popodnevnim satima);
· u svoje planove i programe izgradnje nerazvrstanih cesta u narednim razdobljima uvrsti izgradnju dodatnog kolnog traka (južnog) tzv. desnog skretača  iz Servisne ceste na Čulinečku ulicu na dijelu k.č. 80/2 i 81/1 k.o. Žitnjak;
· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove, Sektoru za ceste

Z A K LJ U Č A K
o prijedlogu za postavu prometnih ogledala  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KLASA:024-08/23-003/1528; URBR:251-13-11-11/002-23-6 donesen na 28. sjednici te predlaže nadležnom gradskom uredu da 

· izvrši stručni očevid radi utvrđivanja mogućnosti postavljanja prometnog ogledala na križanju Velikogoričke ulice i Mraclinske ulice te pokrene postupak za donošenje rješenja o postavi;

· izvrši stručni očevid i utvrdi mogućnost postavljanja vertikalne svjetlosne signalizacije u Velikogoričkoj ulici kod kbr. 29 - 31 s ciljem smirivanja prometa;

· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 


Z A K L J U Č A K
o prijedlogu za pojačanu policijsku ophodnju područja oko Borongajske ceste 82 – 100,  Ulice Frana Alfirevića – Turopoljske – Zapoljske ulice


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Volovčica, KLASA:024-08/23-003/1406; URBR:251-13-11-11/008-23-5, donesen na 28. sjednici Vijeća te predlaže službi nadležnoj za nadzor i održavanje javnog reda i mira da 
· pojača ophodnju djelatnika policije i poduzimanje mjera iz njihove nadležnosti na području MO Volovčica, posebice ophodnju javnih površina uz Borongajsku cestu 82 – 100, pješačke staze između Ulice Frana Alfirevića i Turopoljske te pješačkih staza između Turopoljske i  Zapoljske ulice, zbog učestalog ometanja reda, mira i normalnog načina života građana na ovom području. 

2. Ovaj zaključak dostavit će se PU zagrebačkoj, IV. policijskoj postaji. 


Z A K LJ U Č A K
o prijedlogu rješavanja komunalne problematike  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Vukomerec KLASA:024-08/23-003/1414; URBR:251-13-11-11/002-23-6 donesen na 26. sjednici te predlaže nadležnom gradskom uredu i ZGH d.o.o., Podružnici ZET 

· pronalaženje adekvatnog rješenja za postavljanje nadstrešnice na autobusnoj stanici Vukomerec-okretište u smjeru zapada (Ulica Vukomerec na potezu od Porečke ulice do kbr 53 (sjeverna strana - u smjeru zapada) -  nasuprot ugibališta autobusa s južne strane);
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost i Zagrebačkom holdingu d.o.o., Podružnici Zagrebački električni tramvaj.

Z A K LJ U Č A K
o prijedlogu rješavanja komunalne problematike  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Vukomerec KLASA:024-08/23-003/1527; URBR:251-13-11-11/002-23-4 donesen na 27. sjednici te predlaže nadležnoj gradskoj službi 

· da izvrši postavljanje table s natpisom „zabranjeno odlaganje otpada - prostor pod video nadzorom“ na križanju Motovunske i Porečke ulice uz školsko dvorište;

· izvijesti Vijeće o učinjenom.

2. Ovaj zaključak dostavit će se Zagrebačkom holdingu d.o.o., Podružnici Čistoća.


Z A K L J U Č A K
o prijedlogu legalizacije vodoopskrbnih priključaka


1. Vijeće Gradske četvrti Peščenica – Žitnjak razmotrilo Zaključak Vijeća Mjesnog odbora Žitnjak, KL.:024-08/23-003/1472; URBROJ:251-13-11-11/006-23-9, donesen na 26. sjednici te isporučitelju vodnih usluga javne vodoopskrbe i javne odvodnje na području grada Zagreba predlaže da u okviru zakonskih ovlasti
· utvrdi u kojoj je fazi i aktivira postupak legalizacije vodoopskrbnih priključaka koji još nisu legalizirani u sljedećim ulicama na području MO:
· Žitnjak I. odvojak, 
· Žitnjak II. odvojak i 
· Žitnjak Kovačići s odvojcima;
· izvijesti Vijeće o učinjenom.  
2. Ovaj zaključak dostavit će se Vodoopskrbi i odvodnji d.o.o.. 

Z A K L J U Č A K
o podržavanju mišljenja Vijeća MO Žitnjak o izgradnji igrališta i vježbališta 
u ulici Žitnjak Bogdani


1. Vijeće Gradske četvrti Peščenica – Žitnjak razmotrilo je Zaključak Vijeća Mjesnog odbora Žitnjak KL.:024-08/23-003/1472; URBROJ:251-13-11-11/006-23-7, donesen na 26. sjednici te 
· podržava mišljenje Vijeća MO da je, zbog nedostatka adekvatnih dječjih i sportskih sadržaja u ovom dijelu Mjesnog odbora, izgradnja dječjeg igrališta i vježbališta prioritetna komunalna aktivnost te je istu uvrstilo u prioritete za donošenje Plana komunalnih aktivnosti Gradske četvrti u 2024.

2. Ovaj zaključak dostavit će se Vijeću Mjesnog odbora Žitnjak koje će o istom obavijestiti potpisnike peticije koji se protive izgradnji. 

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

1. MO BORONGAJ LUGOVI
1. Postavljanje betonskih žardinjera (2 komada) na Čavićevoj ulici blizu kolnog prilaza firmi Pevex s ciljem onemogućavanja parkiranja vozila na tom prostoru i time sprječavanja navažanja otpada i budućeg uređenja prostora. 

2. MO DONJE SVETICE
2. Obnova asfalta na parkiralištu iza zgrada Planinska 3, 3A, 5 i 5A.

3. MO FOLNEGOVIĆEVO NASELJE
1. Niveliranje pješačke staze upuštanjem rubnjaka i sanacijom površine na krajnjem zapadnom dijelu k.č. 1791/68, na zavoju gdje Ulica I. gardijske brigade Tigrovi prelazi u Ulicu Dane Duića, na granici s k.č.br. 1802/1 k.o. Žitnjak.
4. MO IVANJA REKA
2. Izrada projektne dokumentacije za dogradnju kanalizacijskog kanala na dijelu Ulice Rimski put kod kbr. 14
5. MO PEŠČENICA
1. Postava klamerica za privezivanje bicikala u ulici Svetice kod kbr. 48.
6. MO VUKOMEREC
1. Postavljanje zaštitnih stupića uz zapadnu stranu stambene zgrade na lokaciji Porečka 7A – 7B tj. Fažanska 17A – 17B kako bi se onemogućilo nepropisno parkiranje automobilima u svrhu stvaranja slobodnog koridora hitnim službama. 
2. Rekonstrukcija dječjeg igrališta u Portoroškoj ulici.

2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	


Ad 5.	Izvješća, pitanja i prijedlozi.

Predsjednik otvara raspravu. Za riječ se javljaju:

Vijećnik Dumančić napominje kako u Ulici A. Jakšića od broja 1 do broja 5 javna rasvjeta nije adekvatna i u večernjim satima je jedva vidljivo.
Predsjednik napominje kako je od poslanih 30 prioriteta prijedloga za javnu rasvjetu u Program građenja javne rasvjete ušlo samo 5 prioriteta za koje će biti napravljeni i projekti i izgradnja, a Ulica A. Jakšića već je na listi prioriteta te će se ta lista ponoviti.

Vijećnica Radaković Groš postavlja pitanje o konkretnoj fazi obnove spomenika žrtvama civilima koji su nastradali za vrijeme NDH u Šumici Lug. Napominje kako je prošla već godina dana od prijedloga i nije još ništa napravljeno osim što je određena mikrolokacija.
Predsjednik podsjeća kako je požurnica već poslana.

Vijećnica Ivanac postavlja upit o statusu privatne građevine/gradilišta na uglu Ivanićgradske i Turopoljske ulice. Moli da se od komunalnog redarstva zatraži službeno izvješće u kojoj fazi se to nalazi. Napominje kako je, zbog blizine osnovne škole, situacija i prije bila opasna, a nakon zadnjih oluja ograda gradilišta je u potpunosti potrgana te se gradilište sada nalazi izloženo što predstavlja realnu opasnost, pogotovo za djecu.

Vijećnik Korošec moli da se uredi semaforizacija na križanju Borongajska- Gjalski – Zapoljska. Zeleno svjetlo na semaforu potrebno je produljiti za nekoliko sekundi kako bi pješaci stigli prijeći zebru.
Predsjednik moli vijećnika Korošeca da upit pošalje mailom.

Vijećnica Vojnović prenosi upite građana o tome zašto su uklonjeni spremnici za odlaganje tekstila.

 Obzirom da  više nema pitanja kao niti prijedloga, ovom točkom dnevni je red iscrpljen te predsjednik zaključuje sjednicu u 19:00 h.

Zapisnik vodila:
Iva Dujić Horvat, dipl. politolog

KLASA:024-08/23-002/
URBROJ:251-13-11-11/001-23-3
Zagreb, 21. rujna 2023.


                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog 


	
	Izvješće o glasanju na sjednicama - 28. sj.
	
	
	
	

	
	
	
	
	
	
	
	

	R. br.
	Članovi Vijeća
	Točka 1.
	Točka2 .      
	Točka 3 .                          a           b
	Točka 4.
	

	1.
	NIKOLA ZDUNIĆ
	+
	+
	+
	+
	+
	

	2.
	DARKO STOŠIĆ
	+
	+
	+
	+
	+
	

	3.
	ANTONIJA KOMAZLIĆ
	+
	+
	+
	+
	+
	

	4.
	ANA MILOŠ
	+
	+
	+
	+
	+
	

	5.
	TOMICA RIŽMARIĆ
	+
	+
	+
	+
	+
	

	6.
	LORENA SAJKOVIĆ
	+
	+
	+
	+
	+
	

	7.
	LJILJANA IVANAC
	+
	+
	+
	+
	+
	

	8.
	RAMIZA MEMEDI
	+
	+
	+
	+
	+
	

	9.
	IVANA ATLIJA
	0
	+
	+
	+
	+
	

	10.
	MARIJAN ĆUŽIĆ
	 
	 
	 
	 
	 
	

	11.
	ZVONKO DUMANČIĆ
	0
	+
	+
	+
	+
	

	12.
	DRAGAN VUČIĆ
	0
	+
	+
	+
	+
	

	13.
	ZDRAVKO ČABRAJA
	+
	+
	+
	+
	+
	

	14.
	RENATA VOJNOVIĆ
	+
	+
	+
	+
	+
	

	15.
	ĐURĐICA RADAKOVIĆ GROŠ
	+
	+
	+
	+
	+
	

	16.
	MARKO JELENČIĆ
	+
	+
	+
	+
	+
	

	17.
	MARIO SOBOČAN
	 
	 
	 
	 
	 
	

	18.
	GLORIA GLIBO
	+
	+
	+
	+
	+
	

	19.
	MARKO KOROŠEC
	+
	+
	+
	+
	+

